আসন্ন ছবি ‘সঞ্জু’র এক প্রচারণা অনুষ্ঠানে রণবীর কাপুর বলেন, ‘আমি আগের চেয়ে অনেক অভিজ্ঞ হয়েছি। সম্পর্কের যথাযথ মর্যাদা দিতে শিখেছি।’ সাবেক প্রেমিকা দীপিকা পাড়ুকোন আর ক্যাটরিনা কাইফের সঙ্গে তিনি ন্যায়বিচার করেননি। দুই নায়িকাই রণবীর কাপুরের কাছ থেকে বড় ধোঁকা খেয়েছেন। কিন্তু সেই রণবীর আর এই রণবীরের মধ্যে এখন অনেক পার্থক্য। নিজের ভুল বুঝতে পেরেছেন তিনি। সুর পাল্টে গেছে। নিজেকে শুধরে নিয়ে তাই হয়তো ভবিষ্যতে নতুনভাবে এগিয়ে যাওয়ার পরিকল্পনা করছেন রণবীর। আলিয়াকে শুধু ‘টাইম পাস’-এর সঙ্গী না বানিয়ে জীবনসঙ্গী করার চিন্তা করছেন।